Een uit drie skoolmeisies het MIVArgieffoto Sowat 28% van skoolmeisies regoor die land is MIV-positief. Die Sowetan het Donderdag berig dat slegs 4% van skoolseuns MIV-positief is. Aaron Motsoaledi, die minister van gesondheid, het die syfers Woensdag bekend gemaak. “Dit is duidelik dat dit nie jong seuns is wat saam met die meisies slaap nie. Dit is volwassenes. Ons moet opstaan teen volwasse mans, die sogenaamde ‘vroetelpappies’, wat besig is om ons kinders se lewens te verwoes,” het Motsoaledi gesê. Hy het gesê 94 000 skoolmeisies het in 2011 swanger geraak. “Sowat 77 000 mesies het aborsies by publieke klinieke gekry. Dit kan nie meer so aangaan nie en moet stopgesit word,” het hy gesê.